- Hindi News
- National
- शासन से निर्धारित मानक पर गेहूं खरा नहीं उतरा तो समर्थन मूल्य पर नहीं खरीदेंगे
शासन से निर्धारित मानक पर गेहूं खरा नहीं उतरा तो समर्थन मूल्य पर नहीं खरीदेंगे
समर्थन मूल्य खरीदी केंद्र पर उसी गेहूं की खरीदी होगी, जो जांच में पहले ओके पाया जाएगा। इतना ही नहीं ओके होने वाली गेहूं वाली ट्रॉली को ही केंद्र में प्रवेश दिया जाएगा।
सहायक आपूर्ति अधिकारी रतन कुमरे ने बताया नई व्यवस्था इस साल से लागू होने जा रही है। इसके अलावा गेहूं खरीदी और परिवहन के दौरान होने वाले फर्जीवाड़ा को रोकने के लिए गेहूं की तुलाई होने के बाद चार पर्चियां जारी की जाएंगी। यह चारों पर्चियां भंडारण केंद्र पर पहुंचेंगी, इनका वहां पहुंचे माल से मिलान किया जाएगा। यदि भंडारण केंद्र पर पर्ची के अनुसार माल की कमी पाई जाती है, तो संबंधित सोसाइटी और परिवहनकर्ता से इसका जवाब मांगा जाएगा। खरीदी केंद्रों पर आने वाले किसानों के गेहूं की जांच करने के लिए अधिकारियों का दल बनाया है, जो केंद्र पर आने वाले गेहूं का सभी प्रकार से सत्यापन करेगा। इस दल की रिपोर्ट के बाद ही गेहूं से भरी ट्रॉली को केंद्र पर प्रवेश दिलाया जाएगा। यदि शासन द्वारा निर्धारित मानक के अनुसार गेहूं में कमियां पाई जाती हैं तो उस ट्रॉली को केंद्र से लौटा दिया जाएगा।
मंडी में नए गेहूं और मक्का की आवक हुई शुरू
रहटगांव। स्थानीय कृषि उपज मंडी में नए गेहूं, चने और मक्का की आवक शुरू हो गई है। किसान मंडी में अपनी फसलों को बेचने के लिए ट्रैक्टर-ट्रॉली लेकर आ रहे हैं। गेहूं, मक्के का रकबा अधिक होने से इनकी आवक अधिक है। मंडी सदस्य माखन गौर और व्यापारी अभिषेक अग्रवाल ने बताया मंडी में आवक शुरू हो गई है, जो कटाई के साथ और बढ़ेगी। गेहूं 1450 से 1505, मक्का 1051 से 1270, चना 4111 से 4600 रुपए बिक रहा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva